**Tesztkérdések 20190308 (TesztTauf18)**

**1. A folyamatos szülés alatti támogatás mely eseményre (eseményekre) nincs kedvező hatással?**

A.Császármetszés

B. Hüvelyi befejező műtétek

C. Súlyos gátsérülések

**2. Kinek a jelenléte a leghatékonyabb a folyamatos szülés alatti támogatásban?**

A. Szülésznő

B. Szülészorvos

C. Dúla

**3. Mennyi a legkisebb és legnagyobb császárfrekvencia a magyarországi intézményekben?**

A. 10-55 B. 28-80 C. 20-70 D. 25-44 E. 22-72

**4. Mi a leggyakoribb indikációja a császármetszésnek?**

A. Preeklampszia. B. Fenyegető asphyxia C. Előzetes császármetszés D. Lepényleválás E. Anyai kérés

**5. Vélhetően mi a szülési fájdalom fő oka? Jelölje meg az egyetlen igaz választ!**

1. A várandóssági attitűd jellege
2. A kognitív ellenállás
3. A fokozott pszichés és fizikális tónus
4. A szorongás
5. A fentiek mindegyike igaz

**6. A gyermek tudatelméleti készsége nagyban függ kötődési mintázatától. Mely kijelentések hamisak az alábbi összefüggések között?**

A. A biztonságosan kötődő gyermek bátran tulajdonít gondozójának mentális állapotokat B. Az elkerülő kötődési mintázatú gyermek a saját érzelmi állapotával van elfoglalva és kevésbé figyel gondozójára C. Az ambivalensen kötődő gyermek távol tartja magát gondozója mentális állapotainak megértésétől D. A dezorganizált kötődésű gyermek kiszolgáltatottságából kifolyólag fokozottan érzékeny a gondozó minden rezdülésére, ezért különlegesen fejlett mentalizációs készséget sajátít el a fejlődése során

**7. Miért van jelentősége a prenatális kötődésnek a hosszútávú szülő-gyermek kötődésre nézve? Jelölje meg az egyetlen hamis választ!**

A. A prenatális kötődés növeli a szülői válaszkészséget, az intenzívebben kötődők többet gondoskodnak gyermekükről B. Azok a szülők, akik magzatuk iránt intenzív érzelmek kifejezésére képesek, könnyedebben tudnak ráhangolódni szülői szerepükre C. Az intenzívebben kötődők, másképpen vonódnak be a posztnatális interakciókba, több testközeli ingerben részesítik gyermekeiket (érintés, simogatás, ölelés)

**8. Szükséges-e a csecsemő fejlődése során egy éves kor alatt a hozzáadott cukor fogyasztása?**

A. Igen, mert 6 hónapos kor után az anyatej nem fedezi a baba fejlődéséhez szükséges összes tápanyagot, így meg kell kezdeni a kiegészítő táplálást, amit érdemes cukrozott világosra főzött teával kezdeni B. Igen, mert a kiegészítő táplálás során a csecsemő igényli az anyatej édes ízét, ezért az új alapanyagok elfogadásához szükséges a külön édesítés C. Nem, a kiegészítő táplálás megkezdése és folytatása során egy éves kor alatt nincs szükség hozzáadott cukorra

**9. Várandósság alatt a kismama mindent megehet, amit kíván?**

A. Igen, mert a szervezet jelzi, hogy mire van szüksége és azt feltétlenül el kell fogyasztani B. Nem, a várandósság alatt is a dietetikus, illetve a védőnővel megbeszélt egészséges táplálkozás és a várandósság alatt megváltozott, minőségi és mennyiségi táplálkozás irányelveit kell figyelembe venni C. Igen, mert a várandósság alatt megnövekedett energiaigényt csak jelentősen megnövekedett energiatartalmú ételekkel lehet fedezni, amit általában a kismamák kívánnak is

**10. Mit kell figyelni a bőrkontaktusban levő újszülöttön?**

A. Légzést, bőrszínt B. Aktivitást C. Izom tónust D. Egyiket sem E. Mindegyiket

**11. Mit jelent az igény szerinti szoptatási?**

A. Ha az újszülött éhségjeleket mutat, az édesanya megszoptatja

B. Addig engedi szopni, amíg az újszülött szeretne

C. Mindkettő

**12. Egy újszülött sokat sír, ez zavarja az anyát. Melyik a helyes eljárás ebben az esetben?**

A. Cumit kap a baba, hogy ne sírjon B. A nővér tápszeres pótlást, vagy cukros vizet ad neki C. A nővér segít mellre helyezni, majd megmutatja, hogyan kell kézzel fejni, és a colostrumot kis kanálból megetetni az újszülöttel D. Beviszi az újszülött osztályra, hogy az anya tudjon pihenni